**národná rada slovenskej republiky**

IX. volebné obdobie

Číslo: KNR-VLPNM-2316/2024

**567a**

**Informácia**

**Výboru Národnej rady Slovenskej republiky pre ľudské práva a národnostné menšiny o výsledku prerokovania návrhu poslancov Národnej rady Slovenskej republiky Márie KOLÍKOVEJ, Ondreja DOSTÁLA a Mariána VISKUPIČA na prijatie uznesenia Národnej rady Slovenskej republiky k schváleniu súdneho zmieru medzi Ministerstvom vnútra Slovenskej republiky a Ing. Andrejom Babišom (tlač 567)**

Výbor Národnej rady Slovenskej republiky pre ľudské práva a národnostné menšiny podáva Národnej rade Slovenskej republiky informáciu gestorského výboru o výsledku prerokovania návrhu poslancov Národnej rady Slovenskej republiky Márie KOLÍKOVEJ, Ondreja DOSTÁLA a Mariána VISKUPIČA na prijatie uznesenia Národnej rady Slovenskej republiky k schváleniu súdneho zmieru medzi Ministerstvom vnútra Slovenskej republiky a Ing. Andrejom Babišom (tlač 567).

Podpredseda Národnej rady Slovenskej republiky svojím rozhodnutím č. **595** z 23. októbra 2024 pridelil predmetný návrh na prerokovanie Výboru Národnej rady Slovenskej republiky pre ľudské práva a národnostné menšiny s tým, že ako gestorský výbor podá v stanovenej lehote Národnej rade Slovenskej republiky informáciu o prerokovaní predmetného materiálu vo výbore a návrh na uznesenie Národnej rady Slovenskej republiky.

Gestorský výbor o návrhu uznesenia Národnej rady SR dňa 25. novembra 2024 na svojom zasadnutí nerokoval, keďže sa stal pred prerokovaním daného bodu na schôdzi výboru podľa § 52 ods. 2 zákona o rokovacom poriadku NR SR neuznášaniaschopným.

Prílohou tejto informácie je návrh na uznesenie Národnej rady Slovenskej republiky.

Lucia Plaváková v. r.

predsedníčka Výboru NR SR pre ľudské práva a národnostné menšiny

PRÍLOHA

N Á R O D N Á R A D A  S L O V E N S K E J R E P U B L I K Y

IX. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Návrh

**UZNESENIE**

**NÁRODNEJ RADY SLOVENSKEJ REPUBLIKY**

z ....... 2024

**k schváleniu súdneho zmieru medzi Ministerstvom vnútra Slovenskej republiky**

**a Ing. Andrejom Babišom**

**Národná rada Slovenskej republiky**

1. pripomína, že Ústav pamäti národa je kľúčová inštitúcia pre vysporiadanie sa so zločineckou minulosťou komunistického režimu, pričom Slovenská republika sa dodnes dostatočne nevysporiadala so svojou minulosťou a takéto kroky vlády to len zhoršujú.
2. pripomína, že vysporiadanie sa so zločineckou minulosťou komunistického režimu a rešpekt k činnosti Ústavu pamäti národa je tiež vyjadrením úcty k obetiam tohto zločineckého režimu.
3. vyzýva ministra vnútra aby zverejnil všetky analýzy a dokumenty, ktoré boli podkladom pre schválenie súdneho zmieru.
4. vyzýva vládu Slovenskej republiky k dôslednému rešpektovaniu výsledkov zistení Ústavu pamäti národa ohľadom minulosti akejkoľvek osoby; pričom každý sa v prípade pochybností môže obrátiť na nezávislý a nestranný súd.
5. žiada vládu Slovenskej republiky, aby do sporov o pochybnej minulosti kohokoľvek s ohľadom na zistenia Ústavu pamäti národa nezasahovala a nespochybňovala ani neobchádzala tak úlohu nezávislých a nestranných súdov.
6. dôrazne žiada vládu, aby rešpektovala jeden zo základných pilierov právneho štátu, ktorým je princíp deľby moci a aby ako moc vládna žiadnym spôsobom nezasahovala do moci súdnej, ktorá je od vlády nezávislá.